6. ΒΑΣΙΛΙΚΟΝ ΔΙΑΤΑΓΜΑ υπ' αριθ. 565 της 9/23 Σεπτ. 1972 (ΦΕΚ Α΄ 165) Περί ιδρύσεως Τοπικού Ιστορικού Αρχείου Θεσσαλίας εν Βόλω. Έχοντες υπ' όψιν: 1)τας διατάξεις α)του Β.Δ. 40/1972 «περί κωδικοποιήσεως εις ενιαίον κείμενον των ισχυουσών διατάξεων περί Υπουργικού Συμβουλίου και Υπουργείων», β)των άρθρ. 23 έως και 32 του Α.Ν. 2027/1939 «περί αναδιοργανώσεως της Υπηρεσίας των Γενικών Αρχείων του Κράτους», γ)των άρθρ. 3 και 7 του Ν.Δ. 825/1971 «περί οργανώσεως, λειτουργίας και αρμοδιοτήτων του Υπουργείου Προεδρίας Κυβερνήσεως», 2)την  εν τω πρακτικώ της υπ' αριθ. 279/16.2.1972 (παρ. 10) συνεδρίας της Επιτροπής των Γενικών Αρχείων του Κράτους, εμπεριεχομένην πρότασιν και 3)την υπ' αριθ. 366/1972 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ, Εσωτερικών και Πολιτισμού και Επιστήμων, απεφασίσαμεν και διατάσσομεν: Άρθρ.1.-1.Συνιστάται εν Βόλω Μαγνησίας «Τοπικόν Ιστορικόν Αρχείον Θεσσαλίας» υπαγόμενον εις το Υπουργείον Πολιτισμού και Επιστημών και εξαρτώμενον εκ των Γενικών Αρχείων του Κράτους, ως αποκεντρωμένη υπηρεσία αυτών. 2.Η συντήρησις και λειτουργία του ιδρυομένου Ιστορικού Αρχείου βαρύνει την Εταιρείαν Θεσσαλικών Ερευνών, η δε στέγασις αυτού τον Δήμον Βόλου. Άρθρ.2.-Δια την διοίκησιν, διαχείρισιν και εν γένει λειτουργίαν (άρθρ. 29 παρ. 2 και επ. του Α.Ν. 2027/39) του Τοπικού Ιστορικού Αρχείου Θεσσαλίας καθίσταται Εξαμελής Εποπτική Επιτροπή διοριζομένη δια πράξεως του Υπουργού Πολιτισμού και Επιστημών, εκδιδομένης κατόπιν προτάσεως του Δημοτικού Συμβουλίου Βόλου, εγκρινομένης δι' αποφάσεως της Νομαρχίας Μαγνησίας και αποτελουμένη α)εκ του Μητροπολίτου Δημητριάδος ή του Τοποτηρητού αυτού, β)εκ του Δημάρχου Βόλου, γ)εξ ενός Γυμνασιάρχου Βόλου, δ)εκ δύο εντοπίων λογίων ασχολουμένων περί τας ιστορικάς μελέτας και ε)εξ ενός μέλους του Διοικητικού Συμβουλίου της Εταιρείας Θεσσαλικών Ερευνών. Άρθρ.3.-Εις το ως άνω ιδρυόμενον Ιστορικόν Αρχείον θέλουσι μεταβιβασθή πάντα τα εν τη περιοχή του Νομού Μαγνησίας εις πρώτην φάσιν και εις την λοιπήν περιοχήν της Θεσσαλίας εις δευτέραν και μέχρι της ιδρύσεως τοιούτων Τοπικών Ιστορικών Αρχείων εις ετέρους Νομούς της περιοχής ταύτης, φυλασσόμενα ιστορικά έγγραφα και διάφορα κειμήλια υπό δημοσίων, Εκκλησιαστικών ή δημοτικών και κοινοτικών αρχών ή υπό ιδιωτών παραχωρούμενα τοιαύτα χαρακτηριζόμενα ως δημόσια αρχεία κατά τη έννοιαν του άρθρ. 2 του Α.Ν. 2027/1939. Η επιλογή των ιστορικών τούτων εγγράφων  και κειμηλίων θέλει πραγματοποιηθή υπό  Τριμελούς Επιτροπής συγκροτουμένης δι' αποφάσεως του Υπουργού Πολιτισμού και Επιστημών  και αποτελουμένης υπό του Διευθυντού των Γενικών Αρχείων του Κράτους ή αντιπροσώπου αυτού, ενός δημοτικού υπαλλήλου και ενός λογίου, φιλολόγου καθηγητού ή και ιδιώτου ιστορικού, κατά προτίμησιν μέλους της Εταιρείας Θεσσαλικών Ερευνών, των δύο τελευταίων κατόπιν προτάσεως του Νομάρχου Μαγνησίας. (Αντί της σελ. 757 (α) Σελ. 757(β) Τεύχος 478-Σελ. 71 627 Γενικά Αρχεία του Κράτους 31.Ι.β.4-6 